**ΟΔΗΓΙΕΣ ΓΙΑ ΤΗΝ ΟΡΚΩΜΟΣΙΑ ΠΤΥΧΙΟΥΧΩΝ ΤΜΗΜΑΤΟΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ ΤΡΟΦΙΜΩΝ ΤΗΣ 5ης ΙΟΥΝΙΟΥ 2025**

Αγαπητές/οί Απόφοιτοι,

Θα θέλαμε να σας ενημερώσουμε ότι η ορκωμοσία των μεταπτυχιακών και των προπτυχιακών φοιτητών του ακαδημαϊκού έτους 2024-2025 του Τμήματος ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ ΤΡΟΦΙΜΩΝ, θα πραγματοποιηθεί **την Πέμπτη 5 Ιουνίου 2025, (ώρα έναρξης τελετής 11:00 μ.μ.,) στο Κεντρικό Αμφιθέατρο του Αντικαλάμου στο Πανεπιστήμιο Πελοποννήσου.**

Οι πτυχιούχοι του προπτυχιακού προγράμματος σπουδών του Τμήματος Επιστήμης και Τεχνολογίας Τροφίμων, οι οποίοι θα λάβουν μέρος στην τελετή ορκωμοσίας, θα πρέπει να προσέλθουν αυτοπροσώπως **το αργότερο έως τις 10:00 π.μ.** στη Γραμματεία του Τμήματος ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ ΤΡΟΦΙΜΩΝ, προκειμένου να παραλάβουν το αντίγραφο του πτυχίου τους και την αναλυτική τους βαθμολογία. Στη συνέχεια, θα μεταβούν στον **1ο όροφο** του νέου κτιρίου στο **Κεντρικό Αμφιθέατρο** για να παραλάβουν την τήβεννο. Κατά την προσέλευση θα έχουν μαζί τους υποχρεωτικά, αστυνομική ταυτότητα (ή διαβατήριο) για την ταυτοποίησή τους. Για την παραλαβή των ανωτέρω εγγράφων μέσω αντιπροσώπου απαιτείται εξουσιοδότηση με το γνήσιο της υπογραφής.

Αναφορικά με τη διεξαγωγή της Τελετής Αποφοίτησης, παρακαλείσθε να διαβάσετε προσεκτικά και να ενημερώσετε τους συνοδούς σας για τα παρακάτω:

1. Ο αριθμός των καλεσμένων/συνοδών των αποφοίτων που θα ορκιστούν, είναι αυστηρά τα τρία (3) άτομα.
2. Η ενδυμασία των πτυχιούχων θα πρέπει να είναι ανάλογη της περιστάσεως

(τουλάχιστον smart casual).

1. Δεν επιτρέπεται η κατανάλωση φαγητού ή ποτού καθ' όλη τη διάρκεια της Τελετής.
2. Δεν επιτρέπεται η χρήση confetti και παντός είδους πυροτεχνημάτων και κόρνας καθ' όλη τη διάρκεια της Τελετής. Σε περίπτωση που εντοπίζονται, θα παρακρατούνται στην είσοδο.
3. Οι συνοδοί των αποφοίτων θα παραμένουν καθήμενοι καθ' όλη τη διάρκεια της Τελετής και δεν θα επιτρέπεται να σηκωθούν, ή να μετακινηθούν από τη θέση τους για να φωτογραφίσουν τους Αποφοίτους που θα ορκιστούν.
4. Μετά την ολοκλήρωση της Τελετής θα πρέπει όλοι οι παρευρισκόμενοι να αποχωρούν άμεσα από τις εγκαταστάσεις του Πανεπιστημίου και οι απόφοιτοι να επιστρέψουν τις τηβέννους.

Καλή σταδιοδρομία!

Καλαμάτα 07-05-2025

Γραμματεία Τμήματος Επιστήμης και Τεχνολογίας Τροφίμων